Боян Бойчев
Пътуване

chitanka.info

Загубих те. Завинаги. Това е.

Не съм изричал по-горчиви думи.

Прозвънват и последните трамваи,

Заглъхва всичко помежду ни.

Внезапно тръгна си. Това е.

Разрязват релсите света.

След тебе отшумя трамваят —

Животът светъл отлетя!

Забравен пътник съм. Това е.

Не знам дори защо се скри.

Къде отиваш с трамвая?

Не бих те гонил със такси!

Аз тръгвам. Пътник. Във нощта.

Все някога ще дойда. И пеша.

януари 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.